केरल हाईकोर्ट ने 'एस दुर्गा' को गोवा फिल्‍म फेस्टिवल में दिखाने को दी मंजूरी, सरकार ने लगाई थी रोक  
फिल्म निर्देशक सनल कुमार शशिधरन ने हाईकोर्ट में दाखिल की थी याचिका
मंत्रालय ने गोवा फिल्‍म फेस्टिवल में फिल्‍म को दिखाने पर लगाई थी रोक
फिल्म का नाम बदलकर ‘एस दुर्गा’ किया गया
याचिका के अनुसार, ‘‘फिल्म के संदर्भ एवं पृष्ठभूमि को समझे बिना, इस तरह के कट्टरपंथी तत्वों ने धार्मिक भावनाएं आहत करने के आधारहीन नजरिये के आधार पर परोक्ष मकसद के साथ फिल्म का विरोध किया और याचिकाकर्ता को धमकी भी दी.’’ इसमें कहा गया कि फिल्म में देवी दुर्गा या किसी भी दूसरी धार्मिक छवियों के खिलाफ कुछ भी नहीं है. इसमें कोई अश्लीलता नहीं है और फिल्म का विरोध करने वालों ने इसे देखने या समझने की कोई कोशिश नहीं की.